**ΔΕΙΓΜΑ**

Ολικό αίμα 5 cc σε καλά ηπαρινισμένη σύριγγα. Ηπαρινίζουμε με περίπου 2cc ηπαρίνη, μία σύριγγα των 10cc ανεβοκατεβάζοντας το έμβολο με αργές κινήσεις ώστε να διαβραχούν καλά τα τοιχώματα. Αδειάζουμε την ηπαρίνη, βάζουμε νέα βελόνα και κάνουμε την αιμοληψία.

Μεταγγίζουμε σε σωληνάριο (π.χ. σωληνάριο για ΕΝΥ ) που δεν περιέχει κανενός είδους συντηρητικό ή αντιπηκτικό ή επίστρωση αντιπηκτικού ή gel ή μπιλάκια.

**ΑΜΕΣΗ ΜΕΤΑΦΟΡΑ** στο Εργαστήριο στους 4οC. Αν αυτό δεν είναι εφικτό, το δείγμα συντηρείται και αποστέλλεται στους 4οC με ταχυμεταφορά (courier), αυστηρά μέχρι την επομένη στις 10.00 π.μ.

Στην μεταφορά λαμβάνεται πρόνοια για την αποφυγή επιμόλυνσης του δείγματος.

Αν αποσταλεί με παγοκύστεις αποφεύγεται η άμεση επαφή (τυλίγουμε το δείγμα με λίγο βαμβάκι ή γάζα, ή τοποθετείται σε χάρτινο κουτί) ώστε να μην καταψυχθεί και οι παγοκύστεις με το δείγμα μπαίνουν σε φελιζόλ κουτί.

**ΧΡΟΝΟΣ ΛΗΨΗΣ** : Πρωί, πριν τη λήψη τροφής **(δείγμα νηστείας)**.

**ΠΡΟΣΟΧΗ**

Δεν χρησιμοποιείται **ΠΟΤΕ** άλλο αντιπηκτικό εκτός από ηπαρίνη (Heparin sodium).

Το εργαστήριο πρέπει να ενημερώνεται για πιθανές μεταγγίσεις (είδος, χρόνος).

Είναι ιδιαίτερα σημαντική η σωστή φύλαξη και διακίνηση δειγμάτων στις σωστές συνθήκες θερμοκρασίας.

Το δείγμα πρέπει να φθάνει στο εργαστήριο το αργότερο μέχρι τις 10.00 π.μ.

Επισημαίνεται ότι οι παραπάνω εξετάσεις μπορεί να γίνουν στο δείγμα που έχει ληφθεί για την μέτρηση της δραστικότητας των λυσοσωμιακών ενζύμων ή και της όξινης μαλτάσης (νόσος Pompe).

Σε κάθε περίπτωση, κάθε δείγμα πρέπει να συνοδεύεται από το συμπληρωμένο ειδικό έντυπο ιστορικού του ασθενούς που δίνεται από το εργαστήριο.